laion/Wikipedia-Exotic huggingface dataset:
בלל מוחמד

בלל מוחמד (באנגלית: Belal Muhammad; נולד ב-9 ביולי 1988), הידוע בכינוי 'זכרו את השם' (באנגלית: Remember the Name) הוא לוחם MMA אמריקאי ממוצא פלסטיני המתחרה ב-UFC בקטגוריית משקל חצי-בינוני (welterweight). מוחמד נולד וגדל בשיקגו, ארצות הברית, בן למהגרים פלסטינים. בנעוריו התאמן בהיאבקות במסגרת בית הספר. הוא קיבל תואר במשפטים מטעם אוניברסיטת אילינוי באורבנה-שמפיין. בשנת 2010, לאחר שסיים את לימודיו, החל להתאמן ב-MMA. באוגוסט 2012, עם מאזן קרבות בלתי מנוצח בקריירה החובבנית, החל מוחמד להתחרות ב-MMA מקצועני. הוא התחרה בארגונים שונים (כולל בלאטור (אנ') וTitan FC (אנ')). ב-30 באפריל 2016, זכה מוחמד בתואר האליפות של Titan FC במשקל חצי-בינוני לאחר שניצח בנוק-אאוט טכני את סטיב קרל (אנ') בסיבוב הרביעי. לאחר ניצחון זה, חתם מוחמד על חוזה עם ה-UFC (עם מאזן קרבות מקצועני של 9 ניצחונות ללא הפסדים). ביולי 2016, הפסיד לראשונה כשהתמודד מול אלן ג'ובן (אנ') בהמשך של אות השנה הוא הפסיד לויסנטה לוקה. נכון לתחילת 2022, מאזן הקרבות של מוחמד עומד על 20 ניצחונות ב-24 קרבות. מדיה וקבצים בנושא בלל מוחמד בוויקישיתוף בלל מוחמד, ברשת החברתית אקס (טוויטר) בלל מוחמד, ברשת החברתית אינסטגרם בלל מוחמד, באתר אליפות הלחימה האולטימטיבית (UFC) בלל מוחמד, באתר בלאטור בלל מוחמד, באתר שרדוג בלל מוחמד, באתר טאפולוגי Welcome to the UFC, Belal Muhammad, May 27, 2016 Kirik Jenness, Belal Muhammad hopes to use prominence to educate fans about Islam, November 12, 2016 UFC’s Belal Muhammad not making changes in fight prep for Ramadan, Jun 27, 2016 Belal Muhammad, tapology
שרודמיישצ'ה

שרודמיישצ'ה (בפולנית: Śródmieście) הוא רובע מרכזי בעיר ורשה שבפולין. השכונות המתוירות בשרודמיישצ'ה הם העיר העתיקה של ורשה (Stare Miasto) ושכונת נובה מיאסטו (Nowe Miasto). בשרודמיישצ'ה נמצאים גם המוסדות העירוניים החשובים ביותר בורשה, בתי עסק רבים, מוסדות להשכלה גבוהה (למשל אוניברסיטת ורשה, והאקדמיה לרפואה) ותיאטראות. בחלק זה של העיר נמצאים גם מרבית אטרקציות התיירות של וורשה, כולל הבניין הגבוה ביותר בעיר (אשר בגובה 231 מטרים) הרחוב הצר ביותר בעיר (ברוחב 5.3 מטרים), האוניברסיטה העתיקה ביותר בעיר (נוסדה בשנת 1809), הפארק הציבורי העתיק ביותר בעיר (נפתח לראשונה בשנת 1727), והמבנה ההיסטורי העתיק ביותר בעיר (מהמאה ה -13). אתר האינטרנט הרשמי של שרודמיישצ'ה (בפולנית) "Powierzchnia i ludność w przekroju terytorialnym w 2016 r." Główny Urząd Statystyczny. 2015. p. 111. נבדק ב-2015-08-23.
וקה (פירושונים)

האם התכוונתם ל... וקה – עוף חסר יכולת תעופה ממשפחת הרליתיים, אנדמי לניו זילנד וקה (שירה) – סגנון שירה Weka (למידת מכונה) – תוכנה ללמידת מכונה ווקה אי. או. – חברת מחשוב ישראלית המוכרת במותג Weka
פופ (פירושונים)

האם התכוונתם ל... Pop תרבות פופולרית – התרבות השלטת בחברה מסוימת מוזיקה פופולרית – סגנון מוזיקלי מוזיקת פופ – ז'אנר של מוזיקה פופולרית פופ-פאנק – תת-ז'אנר של מוזיקת פופ סינת'-פופ – זרם מוזיקלי, תחילת דרכה של המוזיקה האלקטרונית פופ ארט – זרם בפיסול ובציור פופ (צעצוע) (Pop!‎) – בובות של חברת Funko, ראו Funko#בובות "פופ!" סאב פופ – חברת תקליטים אמריקאית ידועה פופ (אלבום) – אלבום של להקת אתניקס Pope פופ (Pope) - האפיפיור פופ (מיסיסיפי) (Pope) - כפר במדינת מיסיסיפי בארצות הברית אישים בשם פופ אדי פופ (אנ') (Pope‏; יליד 1973) – כדורגלן עבר אמריקאי אלכסנדר פופ (Pope‏; 1688–1744) – מגדולי המשוררים האנגלים של המאה ה-18 איגי פופ (Pop; יליד 1947) – שם הבמה של ג'יימס ניוול אוסטרברג ג'וניור, מוזיקאי, שחקן וזמר אמריקאי
אליפות גרמניה בכדורגל 1951

אליפות גרמניה בכדורגל 1951 הייתה העונה ה-41 של התחרות. זה היה השלב האחרון של עונת 1950/1951 בכדורגל הגרמני. התחרות הסתיימה בניצחון של פ.צ. קייזרסלאוטרן וזאת בפעם הראשונה בתולדות המועדון. התחרות כללה 8 קבוצות שהעפילו מליגות אזוריות: אוברליגה צפון -המבורג, פ.צ. סנט פאולי אוברליגה מערב - שאלקה 04, פרויסן מינסטר אוברליגה ברלין - טניס בורוסיה ברלין אוברליגה דרום מערב - פ.צ. קייזרסלאוטרן אוברליגה דרום - נירנברג, גרויטר פירט הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר. מספר ספורטאים כבשו 6 שערים: ורנר באסלר פ.צ. קייזרסלאוטרן (זכה גם ב-1948) הורסט אקל פ.צ. קייזרסלאוטרן (זכה גם ב-1948) אדולף קלנברון נירנברג קונרד וינטרשטיין נירנברג נתונים מפורטים מאתר rsssf נתונים מאתר weltfussball
אליפות גרמניה בכדורגל 1952

אליפות גרמניה בכדורגל 1952 הייתה העונה ה-42 של התחרות. זה היה השלב האחרון של עונת 1951/1952 בכדורגל הגרמני. התחרות הסתיימה בניצחון של שטוטגרט וזאת בפעם השנייה בתולדות המועדון. התחרות כללה 8 קבוצות שהעפילו מליגות אזוריות: אוברליגה צפון -המבורג, אוסנבריק אוברליגה מערב - רוט-וייס אסן, שאלקה 04 אוברליגה ברלין - טניס בורוסיה ברלין אוברליגה דרום מערב - פ.צ. זארבריקן אוברליגה דרום - שטוטגרט, נירנברג הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר. קונרד וינטרשטיין נירנברג כבש 7 שערים וזכה בתואר מלך השערים (עונה שנייה ברציפות). נתונים מפורטים מאתר rsssf נתונים מאתר weltfussball
IRS (פירושונים)

האם התכוונתם ל... שירות הכנסות הפנים – רשות גביית המסים של הממשל הפדרלי של ארצות הברית. חוזה החלפת ריבית – נגזר פיננסי המשמש לצורכי גידור וספקולציה מערכת ייחוס אינרציאלית – רכיב במערכת ניווט אינרציאלית שמשמש לניווט מטוסים
אליפות גרמניה בכדורגל 1953

אליפות גרמניה בכדורגל 1953 הייתה העונה ה-43 של התחרות. זה היה השלב האחרון של עונת 1952/1953 בכדורגל הגרמני. התחרות הסתיימה בניצחון של פ.צ. קייזרסלאוטרן וזאת בפעם השנייה בתולדות המועדון. התחרות כללה 8 קבוצות שהעפילו מליגות אזוריות: אוברליגה צפון -המבורג, הולשטיין קיל אוברליגה מערב - בורוסיה דורטמונד, פ.צ. קלן אוברליגה ברלין - יוניון 06 ברלין אוברליגה דרום מערב - פ.צ. קייזרסלאוטרן אוברליגה דרום - איינטרכט פרנקפורט, שטוטגרט הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר. אוטו בייטינגר משטוטגרט כבש 6 שערים וזכה בתואר מלך השערים (עונה שנייה ברציפות). נתונים מפורטים מאתר rsssf נתונים מאתר weltfussball
990-999 לפנה"ס

שימו לב: ערך זה מכיל אירועים מן השנים 999 - 990 לפני הספירה 998 לפנה"ס - דוד קובע את ירושלים להיות הבירה של ממלכת ישראל המאוחדת. 994 לפנה"ס - ארכיפוס, ארכון אתונה, מת לאחר שלטון שנמשך 19 שנים. הוא מוחלף על ידי בנו תרסיפוס. 993 לפנה"ס - אמנמופ מחליף את אביו פסוסנס הראשון ומתמנה למלך מצרים. דוד מלך ישראל. אמנמופ מלך מצרים. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
תמיר בן-חור

תמיר בן-חור (יליד ירושלים, 1958) הוא רופא נוירולוג ומדען מוח ישראלי. מנהל המחלקה לנוירולוגיה במרכז הרפואי הדסה עין כרם לשעבר. נולד לנחום בן-חור, ממייסדי הכירורגיה הפלסטית בישראל. תמיר הוא בוגר התיכון ליד האוניברסיטה בשנת 1976. בוגר בית הספר לרפואה של האוניברסיטה העברית בירושלים, ובעל התארים M.D. ו-.Ph.D מהאוניברסיטה העברית בירושלים. את עבודת הדוקטור סיים בשנת 1988, והיא נכתבה בהדרכת פרופ' יחיאל בקר. העבודה עסקה בתחום הנוירו-וירולוגיה, והוא חקר במסגרתה גנים של נגיף ההרפס-סימפלקס. התמחה בנוירולוגיה בבית החולים הדסה עין כרם בשנים 1990–1994, והשתלם בנוירוביולוגיה התפתחותית של תאי גזע של מערכת העצבים במכון פסטר שבפריז בשנים 1995–1997. עוסק במחקר בסיסי בתחומי הנוירואימונולוגיה בביולוגיה של תאי גזע במערכת העצבים, בהשתלת תאי גזע במחלות מערכת העצבים כגון טרשת נפוצה, טרשת אמיוטרופית צידית ומחלת פרקינסון. בשנת 2005 התמנה למנהל המחלקה לנוירולוגיה במרכז הרפואי הדסה עין כרם. במסגרת תפקידיו האקדמיים באוניברסיטה העברית והדסה הוא משמש פרופסור חבר בנוירולוגיה. שימש כיו"ר החוג לנוירולוגיה, נוירוכירורגיה ושיקום בפקולטה לרפואה של האוניברסיטה העברית והדסה, חבר ועדת הוראה וועדת מחקר של הפקולטה לרפואה. חבר וועדת ההיגוי של הפקולטה לרפואה לבדיקת תוכני הוראה בבית הספר לרפואה ובועדת ההיגוי להקמת מרכז המחקר בהדמיה המוח של האוניברסיטה העברית. כמו כן משמש גזבר וחבר ועד האיגוד הנוירולוגי בישראל. היה חבר הוועדה המדעית של האיגוד הנוירולוגי. בן-חור חקר גנים של נגיף ההרפס סימפלקס אשר מקנים לנגיף יכולת לחדור למוח, להתרבות בו ולגרום דלקת מוח נגיפית חדה. בן-חור חקר את התגובות המולקולריות והכימיות של המוח ל- זיהום ב- נגיף וכיצד הן מתווכות את סימני המחלה. בתחום תאי הגזע, בן-חור חקר התפתחות של סוגי תאים שונים במוח מתוך תאי גזע של מערכת העצבים. בן-חור חקר כיצד תאי גזע עצביים שהושתלו למוח נודדים, מגינים על המוח מפני מצבי מחלה שונים ומתקנים פגיעה במעטפות העצבים שבמוח ובחוט השדרה. הוא ממשיך במחקר זה במטרה להביא את השתלת תאי גזע ממקורות שונים ליישום במחלות נוירולוגיות, ובפרט בטרשת נפוצה ובמחלת פרקינסון. כמו כן בן-חור חוקר את התנהגות תאי הגזע האנדוגנים של המוח הבוגר במצבים פיזיולוגים ופתולוגים שונים. פרופ' בן חור תמיר (אורכב 04.12.2016 בארכיון Wayback Machine) באתר מרכז רפואי הדסה מידע על תמיר בן-חור בקטלוג הספרייה הלאומית נחום בן-חור, מנגנונים בפתוגנזה של הזיהום בנגיף ההרפס סימפלקס (בהדרכת יחיאל בקר), ירושלים: האוניברסיטה העברית, 1988 מה היא נוירואימונולוגיה - החברה הישראלית לנוירואימונולוגיה / ההסתדרות הרפואית בישראל ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אליפות גרמניה בכדורגל 1954

אליפות גרמניה בכדורגל 1954 הייתה העונה ה-44 של התחרות. זה היה השלב האחרון של עונת 1953/1954 בכדורגל הגרמני. התחרות הסתיימה בניצחון של הנובר 96, וזאת בפעם השנייה בתולדות המועדון. התחרות כללה 6 קבוצות שהעפילו מליגות אזוריות: אוברליגה צפון -הנובר 96 אוברליגה מערב - פ.צ. קלן אוברליגה ברלין - ברלינר 92 אוברליגה דרום מערב - פ.צ. קייזרסלאוטרן אוברליגה דרום - שטוטגרט, איינטרכט פרנקפורט הקבוצות חולקו לשני בתים. בכל בית נערכו שלושה משחקים בלבד. מנצחי הבתים נפגשו למשחק הגמר. מטרת קיצור התחרות הייתה בהכנות למונדיאל 1954. מספר כדורגלנים כבשו 3 שערים: אוטו בייטינגר, שטוטגרט (עונה שלישית ברציפות). רולף פאץ, הנובר 96 גאורג שטולנברג, פ.צ. קלן נתונים מפורטים מאתר rsssf נתונים מאתר weltfussball
שירות הכנסות הפנים

המונח "IRS" מפנה לכאן. אם הכוונה למשמעות אחרת, ראו IRS (פירושונים). שירות הכנסות הפנים (באנגלית: Internal Revenue Service; ראשי תיבות: IRS) היא רשות גביית המסים של הממשל הפדרלי של ארצות הברית. הרשות היא יחידה של מחלקת האוצר של ארצות הברית. בנוסף למימוש חוק המיסים של ארצות הברית (Internal Revenue Code) אחראית הרשות על מימוש חלקים מחוק הגנת החולה וטיפול בר השגה. גביית מס הכנסה בארצות הברית החלה בשנת 1862, לשם מימון מלחמת האזרחים האמריקנית. המס, שסיפק כחמישית מהוצאות המלחמה של האיחוד, תוכנן להתבטל כעבור עשר שנים. בשנת 1913 נחקק התיקון ה-16 לחוקת ארצות הברית, שיצר את הבסיס החוקתי לגביית מס הכנסה בארצות הברית, והוקמה ה-IRS, בשם Bureau of Internal Revenue (לשכת הכנסות הפנים). בשנות ה-50 עבר המשרד ארגון מחדש נרחב, ושמו שונה לשם הנוכחי. רפורמת המס של 1986 הביאה לארגון מחדש נוסף של הרשות. המס העיקרי שגובה הרשות הוא מס הכנסה, ובנוסף היא גובה מס מעסיקים למימון הביטוח הלאומי וביטוח הבריאות (מדיקר), מס חברות, מסי קנייה, מס מתנות ומס רכוש. כחלק ממשימת האכיפה שלו, מס הכנסה מבקר מדי שנה חלק נבחר מדוחות המס. עיקר עבודת מס הכנסה כוללת מיסי הכנסה, הן של חברות והן של אינדיבידואלים. היא עיבדה כמעט 141 מיליון החזרי מס בשנת 2018. לאנשים ולתאגידים יש אפשרות להגיש החזר הכנסה באופן אלקטרוני, הודות לטכנולוגיית מחשב, תוכנות וחיבורי אינטרנט מאובטחים. הרוב המוחץ עושה זאת. במהלך שנת הכספים 2019, כמעט 89.1% מכלל ההחזרים האישיים השתמשו באופציה של קובץ אלקטרוני. בשנת 2015 גבתה הרשות מיסים בסך 3.3 טריליון דולר, כשהוצאות הגבייה היו 35 סנט לכל 100 דולר. מדיה וקבצים בנושא שירות הכנסות הפנים בוויקישיתוף אתר האינטרנט הרשמי של IRS שירות הכנסות הפנים, ברשת החברתית פייסבוק שירות הכנסות הפנים, ברשת החברתית אקס (טוויטר) שירות הכנסות הפנים, ברשת החברתית אינסטגרם שירות הכנסות הפנים, ברשת החברתית LinkedIn שירות הכנסות הפנים, סרטונים בערוץ היוטיוב שירות הכנסות הפנים, באתר אנציקלופדיה בריטניקה (באנגלית) TROY SEGAL, Internal Revenue Service (IRS), Investopedia, ‏September 29 2020
ליטו וידיגל

חוסה קרלוס פרננדס וידיגל (בפורטוגזית: José Carlos Fernandes Vidigal; נולד ב-11 ביולי 1969 בלואנדה שבאנגולה) ידוע בשם ליטו הוא כדורגלן עבר אנגולי-פורטוגלי ומאמן בהווה. חוסה קרלוס פרננדס וידיגל נולד בלואנדה שבאנגולה ובילה את כל הקריירה המקצועית שלו כשחקן בפורטוגל. ליטו שיחק במהלך הקריירה במספר קבוצות בולטות בכדורגל הפורטוגלי והן אלבאס, קמפומאונסה, בלננסש וסנטה קלרה. ליטו פרש ממשחק פעיל בשנת 2003 כשהוא בן 34 ולאחר שערך 212 משחקים בליגה הראשונה והשנייה בפורטוגל. במהלך הקריירה, שיחק ליטו עם נבחרת אנגולה בגביע אפריקה לאומות לשנת 1998. לאחר פרישתו בשנת 2004, מונה ליטו למאמנה של פונטסולנש אותה אימן במשך שלוש שנים ולאחר מכן עבר לתפקיד המאמן בריביירו. ב-2008, מונה ליטו למאמנה של אסטרייה אמאדורה ואימן את אחיו הצעיר לואיס ששיחק במדי הקבוצה במשך חצי עונה כשלאחר מכן מונה למאמנה של פורטימוננסה. בחודש אוקטובר 2009, מונה ליטו למאמנה של אוניאו ליירה כשלאחר מכן, ב-8 בינואר 2011 עזב אותה לטובת עמדת המאמן הראשי בנבחרת אנגולה. ב-2014, חזר ליטו לבלננסש לתפקיד המאמן והיה למאמן השלישי שמונה לקבוצה באותה העונה. אף על פי שליטו לא סיים את אותה העונה כמאמנה של בלננסש הוא הוביל את הקבוצה עד להעפלה לליגה האירופית מהמקום השישי בטבלת הליגה הפורטוגלית. ב-2015, מונה ליטו כמאמנה של ארוקה אותה הוביל לאחר עונה אחת לליגת העל הפורטוגלית ובעונה שלאחר מכן הגיעה עמה עד למקום החמישי בטבלת הליגה הראשונה בפורטוגל שמבטיח השתתפות בליגה האירופית. לאור הצלחתו כמאמנה של ארוקה, האריך בחודש מרץ 2016 את חוזהו בקבוצה בשנתיים נוספות. במוקדמות הליגה האירופית בעונת 17\2016, הגיע ליטו עם ארוקה עד לשלב הפלייאוף בו הודחה קבוצתו לאחר הפסד לאולימפיאקוס לאחר שעברה בשלב הקודם את הראקלס אלמלו. ב-11 בפברואר 2017, הודיעה מכבי תל אביב כי ליטו מונה למאמנה הראשי. כעבור שלושה ימים, חתם ליטו על חוזה לעונה וחצי בקבוצה והוצג. ב-14 ביוני 2017, הודיעה מכבי כי ז'ורדי קרויף הוא המאמן החדש של מכבי תל אביב, וכי וידיגל יפוטר. ב-3 באוקטובר 2017 מונה למאמן סי.די. אבס מתחתית ליגת העל הפורטוגלית. בינואר 2018 פוטר מתפקידו. ב-23 במאי 2018 מונה למאמן ויטוריה סטובאל מליגת העל הפורטוגלית. ב-25 בינואר 2019 התפטר מתפקידו וכעבור ימים אחדים מונה למאמן בואבישטה. ליטו וידיגל, באתר Transfermarkt ליטו וידיגל, באתר National Football Teams ליטו וידיגל, באתר FootballDatabase.eu פרופיל המאמן, באתר Transfermarkt מערכת ONE, כבר לא מובטל: וידיגל מצא קבוצה אחרי מכבי, באתר ONE, ‏6 באפריל 2021
פסטיבל קרלובי וארי

פסטיבל הסרטים הבינלאומי קרלובי וארי (באנגלית: Karlovy Vary International Film Festival; בצ'כית: Mezinárodní filmový festival Karlovy Vary) הוא פסטיבל סרטים הנערך ביולי מדי שנה בקרלובי וארי (קרלסבאד), צ'כיה. זהו אחד מפסטיבל הסרטים הוותיקים בעולם והאירוע הקולנועי הבולט במזרח אירופה ומרכזה. התחרות הראשונה נערכה בשנת 1946, החל משנת 1948 הספטיבל מתרחש בקרלובי וארי. החל משנת 1994 הוא נערך בתדירות שנתית. בפסטיבל מוענקים מספר פרסים: הפרס העיקרי הוא פרס "קריסטל גלוב", פרס מפעל חיים ופרס נשיא הפסטיבל. נציגי ישראל שזכו בפרס ב"קריסטל גלוב": 1999 "החברים של יאנה" 2011 "בוקר טוב אדון פידלמן" אתר האינטרנט הרשמי של פסטיבל קרלובי וארי פסטיבל קרלובי וארי, ברשת החברתית פייסבוק פסטיבל קרלובי וארי, ברשת החברתית אקס (טוויטר) פסטיבל קרלובי וארי, ברשת החברתית אינסטגרם אמיר קמינר, "זה יהיה קצר, הפסלון כבד": פסטיבל קרלובי וארי עשה כבוד לראסל קרואו, באתר ynet, 1 ביולי 2023 ערך זה הוא קצרמר בנושא קולנוע ובנושא צ'כיה. אתם מוזמנים לתרום לוויקיפדיה ולהרחיב אותו.
לאון ביילי

לאון ביילי באטלר (באנגלית: Leon Bailey Butler; נולד ב-9 באוגוסט 1997 בקינגסטון שבג'מייקה) הוא כדורגלן ג'מייקני המשחק בעמדת החלוץ ולעיתים כקשר קיצוני באסטון וילה ובנבחרת ג'מייקה. ביילי התחיל את הקריירה שלו באקדמיה של פיניקס אולסטארס תחת השגחתו של אביו המאמץ, קרייג באטלר. בשנת 2011 אביו חיפש באירופה קבוצה לבנו הביולוגי, קייל, וללאון ביילי. הם נדדו במדינות כמו אוסטריה, גרמניה והולנד עד שעצרו בבלגיה, בקבוצת גנק שם ביילי נבחן בתחילת שנת 2012. גנק התרשמה מיכולותיו, אבל בגלל תקנון השחקנים הצעירים המחמיר של פיפא, הם לא יכלו להציע לו חוזה בגיל כזה צעיר. משום כך, גנק החתימה את ביילי בהסכם טיוטה כשהיה רק בן 15, דבר שמותר בבלגיה. ביילי עבר לגור בבית קרוב לגנק. אביו עזב למקסיקו, כדי לעבור באופן רשמי לבלגיה, הוא נעדר במשך ארבעה חודשים, שלפי דבריו אמר שבכלל נחטף. במשך ארבעת החודשים האלה המועדון טיפח את הילדים הצעירים, שבאותה תקופה היו חסרי הורים. כאשר באטלר חזר לגנק, הם כבר היו צריכים לסגת מהעסקה הזו, מה שגרם לו לפנות לקבוצה בלגית אחרת, סטנדרד לייז', אך העברתו של ביילי לקבוצה לא אושרה משום שלבאטלר לא הייתה אשרת עבודה. כתוצאה מכך, הם לא יכלו להישאר בבלגיה והם חזרו לג'מייקה, אך לעיתים שבו לאירופה, כשבאטלר מציע את שחקניו לקבוצות אירופאיות. עם אייאקס הוא הגיע לחוזה מילולי באוקטובר 2013, אך שוב ההעברה לא התממשה. חוקי פיפא לא איפשרו לשחקן מתחת לגיל 18 לחתום בחוזה מקצועי בעבור קבוצת כדורגל. בתחילת שנת 2015 ביילי מצא את עצמו חותם בקבוצת א.ס. טרנצ'ין הסלובקית. ביילי הצטרף בסופו של דבר לגנק בשנת 2015 כאשר הפך לבן 18. את הופעת הבכורה שלו בליגה הבלגית ערך ב-21 באוגוסט 2015 בהפסד החוץ 1–3 לסיינט טרוידן כאשר עלה מהספסל בדקה ה-62. את שערו הראשון כבש שלושה חודשים מאוחר יותר נגד לוון. בסוף עונת 2015/16 הוא זכה בתואר "השחקן הצעיר המצטיין של העונה". בחלון העברות של עונת 2016/17 חתם ביילי בשורות באייר לברקוזן מהבונדסליגה בעבור 20 מיליון אירו, לאחר שהיה מחוזר על ידי מנצ'סטר יונייטד וצ'לסי. ב-7 בפברואר ערך את הופעתו הבכורה בהפסד 1-0 להמבורג. ב-11 באוגוסט 2017 הבקיע את שערו הראשון בקבוצה בניצחון 3-0 על קרלסרוהה בגביע. ב-4 באוגוסט 2021 חתם ביילי לארבע שנים באסטון וילה. ב-18 בספטמבר כבש שער בכורה בניצחון 0-3 על אברטון. ביילי החל לשחק בנבחרת ג'מייקה בשנת 2019, ונכלל בסגל הנבחרת לטורנירים גביע הזהב 2019, גביע הזהב 2021 וגביע הזהב 2023. נכלל בסגל נבחרת ג'מייקה לטורניר קופה אמריקה 2024, אולם סירב לזימון ונגרע מהסגל. אישיים השחקן הצעיר המצטיין של העונה בליגה הבלגית: 2015/16 מדיה וקבצים בנושא לאון ביילי בוויקישיתוף לאון ביילי, ברשת החברתית אקס (טוויטר) לאון ביילי, ברשת החברתית אינסטגרם לאון ביילי, באתר Transfermarkt לאון ביילי, באתר Soccerway לאון ביילי, באתר BDFutbol לאון ביילי, באתר WorldFootball.net לאון ביילי, באתר National Football Teams לאון ביילי, באתר FootballDatabase.eu טרנצ'ין מחתימה שני שחקנים ג'מייקנים מרשימים Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית) Sports Desk, Leon Bailey snubs Jamaica after being named in Reggae Boyz Copa America squad, sportsmax.tv (באנגלית בריטית) Ian Burnett, Reggae Boyz coach dismisses Leon Bailey drama, focuses on Copa America, CNW Network, ‏2024-06-15 (באנגלית אמריקאית)
נשיא פולין

נשיא פולין (בפולנית: Prezydent Rzeczypospolitej Polskiej) הוא ראש המדינה של פולין. הנשיא מחזיק בעיקר בסמכויות טקסיות וסמליות. הוא נחשב למנהיג הרשות המבצעת והמפקד העליון של הכוחות המזוינים של פולין, ולמייצג הראשי שלה כלפי חוץ. נשיא פולין הנוכחי הוא אנדז'יי דודה ממפלגת חוק וצדק. נשיא פולין נבחר בבחירות ישירות על ידי הציבור אחת לחמש שנים, ועומדת לו האפשרות להיבחר לשתי קדנציות בלבד. אם בתום יום הבחירות אף מועמד לא הצליח לזכות בלמעלה מ-50% מהקולות (מצב שנוצר לעיתים קרובות בהינתן יותר משני מועמדים), קובעים יום בחירות נוסף כסבב שני, סבב בו ישתתפו רק שני המועמדים שקיבלו את מרב הקולות. על מנת להפוך למועמד לנשיאות, מלבד אזרחות פולנית יש צורך בהיות המועמד בגיל 35 ומעלה וכן בגיוס של 100,000 חתימות של אזרחים פולנים בעלי זכות הצבעה. להלכה בסמכותו של הנשיא למנות את הממשלה ולפטרה, אך בדומה לישראל, בפועל הדבר נעשה על ידי הבית התחתון של הפרלמנט, הסיים, לאחר שמי מראשי המפלגות הצליח להרכיב קואליציה. עם זאת לנשיא עומדים גם סמכויות ממשיות יותר: ביכולתו להעלות לדיון נושאים בפרלמנט, ליזום חקיקה (אשר אישורה נתון בידי הפרלמנט), או להטיל וטו על חוקים שהפרלמנט אישר. במקרה והוטל וטו על חוק, לפרלמנט היכולת לבטל את הוטו ברוב של שלוש חמישיות מכלל המושבים בפרלמנט. אם כשל בלעשות כך, החוק יבוטל. במסגרת תפקידו כנציג העליון של פולין, לנשיא יש הכוח לאשרר ולבטל הסכמים בינלאומיים. הוא אחראי למנות ולגרש שגרירים. בנוסף, הנשיא רשאי לחון עבריינים ואסירים ולהקל בעונשים. מבחינה משפטית, הוא יכול לבטל פסקי דין סופיים (בפועל, הנשיא מתייעץ בנוגע להחלטות כאלה עם שר המשפטים). ראש ממשלת פולין אתר האינטרנט הרשמי של נשיא פולין נשיא פולין, ברשת החברתית אקס (טוויטר) ב-10 באפריל 2010 התרסק מטוס הטופולב Tu-154 שבו טס מעל רוסיה, בעת שהיה בדרכו לעיר סמולנסק, כדי להשתתף בטקס זיכרון במלאת 70 שנה לטבח יער קאטין. בהתרסקות המטוס נהרגו 96 בני אדם, בהם נשיא פולין לך קצ'ינסקי ורעייתו
פשר החלומות

פשר החלומות (גרמנית: Die Traumdeutung) הוא ספר משנת 1899 של הפסיכואנליטיקאי זיגמונד פרויד, שבו מציג פרויד את התאוריה שלו על הלא-מודע ביחס לפרשנות חלומות, ולמעשה מניח את היסודות לתאוריה הפסיכואנליטית. במהלך הספר פרויד מנתח, תוך תיאור של המיתוס על המלך אדיפוס כפי שנכתב במחזה מאת סופוקלס, את תסביך אדיפוס הידוע אשר קיים בבסיס מבני הנפש הפסיכואנליטיים. פרק זה לוקה בחסר. אנא תרמו לוויקיפדיה והשלימו אותו. לאורך הספר ומהדורותיו השונות, פרויד מתכתב ומגיב לאישים מפורסמים מתחומי בריאות הנפש, הפילוסופיה, חוקרים, ואף תלמידיו וממשיכיו. כך למשל, במהדורה השלישית הוא הוסיף קטע נרחב אשר התייחס לסימבוליות החלום פשוטו כמשמעו, בעקבות השפעת וילהלם שטקל. פרויד צוטט כאומר על עבודה זו, "תובנות כגון אלו נופלות בחיקו של אדם פעם בחיים". בין המוזכרים בספר, פרויד מתייחס לאריסטו, שפונהאואר, קיקרו, גוסטב פכנר, קארל גוסטב יונג, קרל אברהם, ושנדור פרנצי. במהלך ספרו פרויד מזכיר חלומות רבים, בעיקר שלו עצמו אך גם חלומות של בתו אנה פרויד מופיעים בפרק העוסק בחלומות של ילדים. הספר פורסם לראשונה במהדורה של כ-600 עותקים, שלא נמכרו היטב במשך שמונה שנים, ויועד בהתחלה לתפוצה בקרב בעלי המקצוע בתחומי הבריאות והנפש באותה התקופה. לעומת זאת, אט אט צבר הספר פופולריות בקרב אינטלקטואלים וקוראים אחרים, וגרסה שנייה של הספר פורסמה תוך פחות מעשר שנים לאחר צאת הראשונה. עוד במהלך חייו של פרויד פורסמו שבע מהדורות נוספות. לכל מהדורה, לרבות תרגום הספר לאנגלית, הקדיש פרויד הקדמה והערות בספר, וכך הוא ערך שינויים בספרו כשמונה פעמים. לספר זה של פרויד היה השפעה עצומה על החברה באותה התקופה והוא היווה את הבסיס והייסוד של שיטת הפסיכואנליזה אשר הניחה במרכז הפרקטיקה שלה את העבודה עם החלום והלא-מודע כדרך המלך לטיפול בנפש האדם וגילוי חלקיה הנסתרים. הספר הפך לנפוץ ברחבי העולם, בקרב ידוענים ואישים אף מחוץ לפסיכואנליזה והפרקטיקה, ותרם באופן מהותי לפרסומם של פרויד והפסיכואנליזה. בגלל האורך והמורכבות של הספר, פרויד כתב גם גרסה מקוצרת שלו בשם "על החלום". גרסה זו תורגמה לעברית על ידי אדם טננבאום וערך אותה ערן רולניק. היא יצאה לאור בהוצאת רסלינג. הספר תורגם לעברית בשנת 1959 על ידי מרדכי ברכיהו בהוצאת יבנה. מהדורה נוספת בעברית תורגמה על ידי רות גינזבורג ובעריכת עמנואל ברמן תחת הכותרת 'פירוש החלום', אשר ראתה אור בהוצאת עם עובד. הספר תורגם לשפות רבות נוספות, וביניהן לערבית על ידי הפסיכואנליטיקאי המצרי מוסטפא ספואן. מדיה וקבצים בנושא פשר החלומות בוויקישיתוף גדעון לב, מה פשר החלומות? 120 שנה אחרי צאת הספר של פרויד, התשובה קרובה מתמיד, באתר הארץ, 30 באוקטובר 2019. פשר החלומות, באתר OCLC (באנגלית) The Standard Edition of the Complete Psychological Works of Sigmund Freud, iv. p. xxiii Freud's book, "The Interpretation of Dreams" released 1900 ערך זה הוא קצרמר בנושא ספרות ובנושא פסיכולוגיה. אתם מוזמנים לתרום לוויקיפדיה ולהרחיב אותו.
אליפות גרמניה בכדורגל 1955

אליפות גרמניה בכדורגל 1955 הייתה העונה ה-45 של התחרות. זה היה השלב האחרון של עונת 1954/1955 בכדורגל הגרמני. התחרות הסתיימה בניצחון של רוט-וייס אסן, וזאת בפעם השנייה בתולדות המועדון. לפ.צ. קייזרסלאוטרן זו הייתה ההופעה הרביעית בחמש שנים אחרונות במשחק הגמר. התחרות כללה 9 קבוצות שהעפילו מליגות אזוריות: אוברליגה צפון -המבורג, ברמרהאפן 93 אוברליגה מערב - רוט-וייס אסן, סודינגן אוברליגה ברלין - ויקטוריה ברלין אוברליגה דרום מערב - פ.צ. קייזרסלאוטרן, וורמטיה וורמס אוברליגה דרום - קיקרז אופנבך, רויטלינגן 05 תחילה, הקבוצות שהעפילו לתחרות מהמקום השני בליגה ערכו סבב מוקדם ממנו עלו לתחרות עצמה 3 קבוצות. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר. פרנץ איזלקר, רוט-וייס אסן כבש 10 שערים וזכה בתואר מלך השערים. נתונים מפורטים מאתר rsssf נתונים מאתר weltfussball